text: Se videoen: Bruce Springsteen hev pige fra Vejle op på scenen
  21 juli 2016 kl. 07.42
  En heldig fan fra fik lov til at danse på scenen med Bruce Springsteen til koncerten i Horsens.
  21-årige Maibritt Løwendahl Pedersen fra Vejle fik en lidt vildere koncertoplevelse end de andre 30.000 tilskuere på Casa Arena i Horsens, da Bruce Springsteen trak hende op på scenen.
  - Argh!!!! Altså WHAT - jeg var oppe på freaking scenen med Bruce og Jake og resten af E Street Band!!!!! Vanvittig åndssvag god koncert!! Ej ej ej altså, skriver hun på sin Facebookside.
  Til koncerten havde Maibritt Løvendahl Pedersens medbragt et skilt med teksten "My sis danced with Jake. But I’m a way better dancer." Det var en reference til søsteren Mette, der kom på scenen med The Boss i Herning for tre år siden, skriver Vejle Amts Folkeblad. Og det var altså nok til at tiltrække superstjernens opmærksomhed.
  Efterfølgende har Maibritt Løwendahl Pedersen delt en video af episoden på Facebook.
  - Kan slet ikke fatte, det er mig på den scene. Jeg har oplevet alt nu, skriver hun.
  
  